O 27 de febrero de 2008, chugó o suyo partiu numero 100 pa lo Barcelona contra Valencia. O 4 de marzo, en o partiu de vuelta de uitens de final de Liga de Campions contra o Celtic de Glasgow, sofrió una lesión en o bíceps femoral d'a suya cama zurda que le impidió chugar por un mes y meyo. Ixa lesión le impidió chugar os cuartos de final anque, a la suya tornada, o Barcelona eba plegau a semifinals, an s'enfrontinó a lo Manchester United. Tot y con aber estau titular en os dos partius d'a eliminatoria, Messi no recuperó a suya millor forma y o Barcelona estió eliminau por un gol de Paul Scholes en o partiu de vuelta d'o 29 d'abril. Ixa eliminatoria estió, amás, o primer duelo dreito entre Messi y Cristiano Ronaldo, consideraus os grans chugadors d'o momento.